United Defense M42

KinnigBroDoarePistolenn-vindrailher damaotomatek / aotomatekMont en-droTennata dre argilMunisionoù9 × 19 mm Parabellum.45 ACP (kentpatrom)IjinerCarl G. SwebiliusProduerienUnited Defense Supply Corporation / Marlin FirearmsMare produiñ1942 - 1943Perzhioù teknikelMas (hep kartouchenn)4,54 kgHirder820 mmHirder ar c'hanol279 mmTizh mont e-maez ar boledoù335 m/sLusk-tennañEtre 700 ha 1000 tenn/mnEndalc'hKarger fiñv 25 kartouchennKargerioù fiñv 25 kartouchenn stag-ouzh-stagLezennRummad e Bro-C'hallA
An United Defense M42 zo ur bistolenn-vindrailher stadunanat ijinet gant Carl Gus Swebelius e 1940. Implijet e voe gant kevredidi ar Stadoù-Unanet da vare an Eil Brezel-bed dreist-holl HOUSTON Rob, STROYAN Christine (renerezh), Armes à feu de légende, Larousse, 2019, p. 211.

 Istor 
Pa grogas ar Stadoù-Unanet gant ar brezel e 1941 e oa daou seurt pistolennoù-mindrailher e servij e arme ar vro : an Thompson savet un ugent vloaz bennak a-raok, hag ar Reising, a oa bet roet d'ar Marines dreist-holl. Servij pourveziañ an US Army a c'houlennas e vije savet unan nevez, ken fiziapl hag an Thompson met marc'hadmatoc'h da broduiñ. Dedennet e voent gant ur c'hentpatrom savet gant Carl G. Swebilius ha breouet gantañ e dibenn 1940, pa oa o labourat evit an High Standard Manufacturing Company CANFIELD Bruce N., The UD M.’42 Submachine Gun: A Clandestine Tool For The OSS, American Rifleman, 17/09/2022 (lennet d'ar 25/02/2025).

Un arm kambret e 9 mm Parabellum e oa, gouest da dennañ e mod damaotomatek, koulz hag e mod aotomatek a-drugarez d'ur wikefre dre argil. Pourveziet e oa gant ur c'harger 25 kartouchenn, pe gant daou garger stag-ouzh-stag. Un nebeud kentpatromoù kambret e .45 ACP a voe amprouet, met daoust d'o disoc'hoù mat e voe korbellet an arm, dreist-holl pa oa bet boulc'het produiñ a-yoc'h an Thompson dija.

E 1942 e voe aotreet an United Defense Supply Corporation, un embregerezh all, da sevel armoù evit kevredidi ar Stadoù-Unanet, tra ma ne ziheñche ket danvez ha dafar a oa ret evit arme ar vro. Abalamour e oa re vihan e uzinoù e kavas an embregerezh un emglev gant Marlin Firearms evit produiñ pistolenn-vindrailher Swebilius dindan an anv United Defense M42, pe UD M42.

15.000 skouerenn a voe urzhiet gant an Izelvroioù e miz Meurzh 1942 evit bezañ kaset d'o zrevadennoù en Azia, met pa voent ac'hubet gant Japan e kavjont un emglev gant gouarnamant ar Stadoù-Unanet, a brenas anezho evit pourveziañ an OSS nevez-krouet POPENKER Maxim, UD M42, Modern Firearms (lennet d'ar 25/02/2025). 2.405 skouerenn eus an UD M42 a voe harzlammet da rezistanted Bro-C'hall etre miz Genver ha miz Here 1944 "M42" UD (United Defense) Submachine Gun, American Rifleman, 24/04/2014 (lennet d'ar 25/02/2025), met ar braz anezhe a voe seziset gant an Alamaned. Emsavoù rezistañs broioù all evel Gres pe Yougoslavia a resevas an arm ivez.

Goude an Eil Brezel-bed ne gavas an arm pratik ebet, daoust da strivoù Marlin, a baouezas da esaeañ gwerzhañ anezhañ e 1952.

 Daveennoù 

Rummad:Pistolennoù-mindrailher
Rummad:Armoù an Eil Brezel-bed
Rummad:Armoù SUA